b'\n_START_ARTICLE_\nHu Chunhua\n_START_SECTION_\nBiografia\n_START_PARAGRAPH_\nHu Chunhua va n\xc3\xa9ixer l\'abril de 1963 en el si d\'una fam\xc3\xadlia rural pobre a Wufeng, prov\xc3\xadncia xinesa de Hubei. Va comen\xc3\xa7ar el seu primer treball a l\'agost de 1983 i es va unir al Partit Comunista de la Xina l\'abril de 1983. Es va graduar en el Departament de Llengua i Literatura Xineses, a la Universitat de Pequ\xc3\xadn, on va completar un programa de postgrau. A l\'Escola Central del Partit va fer un master en economia mundial (1996-1999). Va passar els seus primers anys al Tibet on va aprendre la llengua tibetana i a on tamb\xc3\xa9 si va casar._NEWLINE_Pels mitjans de comunicaci\xc3\xb3 se\'l coneix com a "Xiao Hu" (Petit Hu) per diferenciar-lo de Hu Jintao a qui va  con\xc3\xa8ixer en la seva etapa al Tibet i que va ser un dels seus mentors pol\xc3\xadtics.\n_START_SECTION_\nC\xc3\xa0rrecs ocupats\n_START_PARAGRAPH_\nDurant la seva primera estada al Tibet, que va durar 14 anys (1983-1997), va ocupar el c\xc3\xa0rrec de secretari del departament d\'Organitzaci\xc3\xb3 de la prov\xc3\xadncia, abans d\'ocupar els dos llocs a la Lliga de la Joventut Comunista, del qual va ser secretari de 1992 a 1995, i en la jerarquia territorial com a n\xc3\xbamero 2 de la prefectura de Linzhi, despr\xc3\xa9s n\xc3\xbamero 1 a Shannan, que va deixar el 1997, als 34 anys._NEWLINE_Del 1997 a 2001 va ser vicepresident de la Lliga Juvenil i el 2001 va tornar a la Regi\xc3\xb3 Aut\xc3\xb2noma del Tibet on va  ocupar diferents c\xc3\xa0rrecs fins a ser-ne el President (2005-2006), el 2008 va  passar a la prov\xc3\xadncia de Hebei com a Governador, i el 2009 a Regi\xc3\xb3 Aut\xc3\xb2noma de Inner Mongolia._NEWLINE_Des del 18\xc3\xa8 Congr\xc3\xa9s Nacional del Partit Comunista Xin\xc3\xa8s es membre del Comit\xc3\xa9 Central del Politbur\xc3\xb3 i des de 2018 tercer viceprimer ministre del Govern xin\xc3\xa8s.'